                                             9. pielikums

atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveidei Tukumā”  (iepirkuma identifikācijas Nr. TNP 2026/68)  nolikumam
LĪGUMS (PROJEKTS) 

Par būvdarbu veikšanu 
Līguma parakstīšanas datums ir pēdējā pievienotā 

droša elektroniskā paraksta laika zīmoga datums


Nr.____________________

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta “Pasūtītājs”, kuras vārdā saskaņā ar Pašvaldību likuma ___ pantu un Tukuma novada domes 2023. gada 30. marta saistošo noteikumu Nr. 6 “Tukuma novada pašvaldības nolikums” ___ punktu rīkojas ___________________, no vienas puses, un
<Būvdarbu veicēja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Būvdarbu veicējs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses, 

abi kopā un katrs atsevišķi turpmāk šī līguma tekstā saukti par “Līdzējiem”, pamatojoties uz Tukuma novada pašvaldības rīkotā atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveidei Tukumā”, iepirkuma identifikācijas Nr. TNP 2026/68, turpmāk šī līguma tekstā saukts “Iepirkums”, rezultātiem un Būvdarbu veicēja iesniegto piedāvājumu iepirkuma priekšmeta __. daļā, noslēdz šādu līgumu:
1. Apzīmējumi

1.1. “Līgums” – Līdzēju parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.

1.2. “Būvuzraugs” – persona, kura pārstāv Pasūtītāju, Pasūtītāja vārdā pilnvarota uzraudzīt Būvdarbu izpildes gaitu, tās atbilstību Līgumam, Būvniecības iecerei, būvnormatīviem, citiem normatīvajiem aktiem un Pasūtītāja interesēm.

1.3. “Būvdarbu vadītājs” – Pasūtītāja apstiprināts Būvdarbu veicēja pārstāvis, kurš kā sertificēts atbildīgais Būvdarbu vadītājs nodrošina Būvdarbu izpildi atbilstoši spēkā esošajiem normatīvajiem aktiem, Būvniecības iecerei un šim Līgumam, organizē Būvdarbu veicēja un piesaistīto apakšuzņēmēju darbību un pārstāv Būvdarbu veicēja attiecībās ar Pasūtītāju.

1.4. “Būvdarbi” – izpildāmie darbi, kuri Būvdarbu veicējam ir jāveic saskaņā ar Līgumu, Būvniecības ieceri, Būvniecības likumu, Vispārīgajiem būvnoteikumiem un citiem normatīvajiem aktiem.

1.5. “Būvniecības iecere” – SIA “Livland Group” izstrādāta būvniecības ieceres dokumentācija “Pasta un Dārzniecības ielas pārbūve un ilgtspējīgu lietus ūdens apsaimniekošanas risinājumu izveide Tukumā”;
1.6. “Līguma summa” – kopējā summa bez PVN par visu Būvdarbu izpildi, kas ir noteikta Līguma 4.1. punktā.

1.7. “Objekts” – Līguma 2. nodaļā minētā attīstāmā būve.

1.8. “Piedāvājums” – Līgumam pievienotais Būvdarbu veicēja iesniegtais piedāvājums Iepirkumam.

1.9. “Tāme” – Līgumam pievienotais Būvdarbu veicēja kopējais Būvdarbu izmaksu aprēķins atbilstoši Būvniecības iecerei (Tehniskajai specifikācijai) un Piedāvājumam, kā arī izmaksu aprēķina sīkāks sadalījums pa materiāliem un darbu pozīcijām un koptāme.
1.10. “Pasūtītāja pārstāvis” – Pasūtītāja pārstāvis, kurš koordinē Pasūtīja, Būvdarbu veicēja u.c. Līguma saistību izpildē iesaistīto personu darbību. 

1.11. “Iepirkums” – Tukuma novada pašvaldības rīkotais atklātais konkurss “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveidei Tukumā”, iepirkuma identifikācijas Nr. TNP 2026/68.

1.12. “Būvdarbu veicējs” – fiziskā vai juridiskā persona, kuras Iepirkumā iesniegtais Piedāvājums tiek atzīts par saimnieciski visizdevīgāko piedāvājumu un ar kuru Pasūtītājs noslēdz Līgumu par šajā Iepirkumā noteikto iepirkuma priekšmetā paredzēto Būvdarbu izpildi. 

1.13. “Pasūtītājs” – Tukuma novada pašvaldība, reģ.Nr.90000050975, juridiskā adrese: Talsu iela 4, Tukums, Tukuma novads, LV-3101, kas slēdz Līgumu ar Būvdarbu veicēju par Iepirkuma priekšmetā noteikto Būvdarbu izpildi.

2. Līguma priekšmets

2.1. Būvdarbu veicējs pret atlīdzību un saskaņā ar šo Līgumu, Būvniecības ieceri un Iepirkumā iesniegto Piedāvājumu apņemas veikt –Pasta un Dārzniecības ielas Tukumā, Tukuma novadā (turpmāk – Objekts) pārbūves un ilgtspējīgu lietus ūdens apsaimniekošanas risinājumu izveides 1./ 2./ 3. kārtas būvdarbus (turpmāk – Būvdarbi), saskaņā ar tehnisko specifikāciju. tiks precizēts atbilstoši iepirkuma priekšmetam.
2.2. Būvdarbu veicējs Būvdarbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma summā. 

2.3. Ar šī Līguma noslēgšanu Būvdarbu veicējs apliecina, ka viņš ir pienācīgi iepazinies ar Būvniecības ieceri, tajā skaitā ar tajā ietvertajiem risinājumiem, Būvdarbu apjomu, pielietojamiem materiāliem un prasībām, kā arī Objektu, un atsakās saistībā ar to izvirzīt jebkāda satura iebildumus vai pretenzijas. Būvdarbu veicējs apliecina, ka Būvniecības iecere ir realizējama, nepārkāpjot normatīvo aktu prasības un publiskos ierobežojumus, un atbilstoši Līguma noteikumiem un, ka Līguma summā iekļauti visi Būvdarbu veicēja ar Būvdarbu veikšanu saistītie izdevumi.
2.4. Būvdarbus veic Eiropas Savienības kohēzijas politikas programmas 2021. – 2027. gadam 2.1.3.1. pasākuma “Pašvaldību pielāgošanās klimata pārmaiņām” un Emisijas kvotu izsolīšanas instrumenta ietvaros.
3. Līguma sastāvdaļas

3.1.  Līgumam ir sekojošas no Līguma atsevišķas, bet neatņemamas sastāvdaļas (pielikumi):

3.1.1. 1. pielikums – Tāmju kopijas;

3.1.2. 2. pielikums – Tehniskā specifikācija – piedāvājums;

3.1.3. 3 .pielikums – Garantija par līgumsaistību (t.i. Būvdarbu) izpildi 10 % apmērā no Līguma summas (bez pievienotās vērtības nodokļa (turpmāk – PVN)).

3.2. Interpretējot Līgumu vai kādu tā daļu, ir jāņem vērā visas šīs daļas. Ja rodas pretruna starp dažādiem Līguma pielikumiem, prioritāte (virzienā no augstākas prioritātes uz zemāku) ir pielikumiem tādā secībā, kādā tie ir sakārtoti Līguma 3.1. punktā.

4. Līguma summa un maksājumu izdarīšanas kārtība

4.1. Līguma summa par šajā Līgumā noteikto Būvdarbu izpildi, ko Pasūtītājs samaksā Būvdarbu veicējam, <summa skaitļos> EUR ( <summa vārdos>), bez PVN. Līguma summa kopā ar PVN ___% apmērā (EUR <summa skaitļos> ( <summa vārdos>)) ir <summa skaitļos> EUR ( <summa vārdos>). Pasūtītājs samaksā Būvdarbu veicējam Līguma summu bez PVN saskaņā ar Līguma noteikumiem un Tāmēm ar nosacījumu, ka Būvdarbu veicējs izpilda savas Līguma saistības.
4.2. PVN Pasūtītājs apmaksā saskaņā ar Pievienotās vērtības nodokļa likuma 142. pantā noteikto kārtību. 

4.3. Būvdarbu veicējs apliecina un uzņemas atbildību par to, ka Piedāvājums ar pievienotajām Tāmēm (1.pielikums) ietver sevī visus Līguma priekšmeta sasniegšanai (Būvniecības iecerē (t.sk. tehniskajās specifikācijās) paredzētajā apjomā) nepieciešamos un derīgos darbus, t.sk. iekārtu darbībai nepieciešamo aprīkojumu, konstrukciju stiprinājumus, nepieciešamo mezglu detalizēto zīmējumu izstrādi, ieregulēšanas un palaišanas darbus u.tml., kā arī Būvdarbu izpildei nepieciešamo būvizstrādājumu un būvkonstrukciju piegādi, nepieciešamo atļauju sagādāšanu, nepieciešamās un (vai) derīgas izpilddokumentācijas noformēšanu un nodošanu Pasūtītājam, nepieciešamos un derīgos apzīmēšanas, testēšanas un mērīšanas darbus, tīrības nodrošināšanu būvdarbu veikšanas teritorijā, visu darbam nepieciešamo nostiprinājumu un uzrakstu nodrošināšanu un izdevumus par Būvdarbu veikšanai nepieciešamo elektroenerģiju, siltumu, ūdeni, izdevumus būvdarbu dīkstāves, tehnoloģiskā pārtraukuma laikā būvlaukumu un materiālu novietņu zonu un materiālu uzturēšanai un citus izdevumus, kas nepieciešami saistību pienācīgai izpildei Līguma ietvaros. 

4.4. Izdevumu tāmes kopējā summa nevar tikt palielināta par būvdarbiem, kas jāveic saskaņā ar Līgumu, kā arī gadījumā, kad Būvdarbu veicējs ar nodomu vai aiz neuzmanības ir kļūdījies materiālu daudzuma, darba algas, mehānismu un citu izmaksu aprēķinos, kas nepieciešamas saskaņā ar Tehniskajām specifikācijām, Būvniecības ieceri un ražotāja vai izplatītāja materiālu konstrukciju vai iekārtu iestrādes, pielietošanas vai montāžas instrukcijām.

4.5. Būvdarbu izmaksu tāmēs norādītās cenas Līguma darbības laikā var tikt pārskatītas otrajā Līguma izpildes gadā (nav attiecināms uz virsizdevumiem un peļņu), ja atklājas iepriekš neparedzami apstākļi, kas būtiski paaugstina cenu pieaugumu izejmateriāliem, darbaspēka izmaksām, nodokļu likmēm vai nodokļu normatīvā regulējuma izmaiņas, vai inflācija. Šajā punktā minētajā kārtībā veiktās izmaiņas kopsummā nedrīkst pārsniegt 15%  no sākotnējās Līguma summas. Indeksācijas rezultātā radušās līgumcenas izmaiņas ir precīzi jāapzīmē par indeksācijas izraisītām līgumcenas izmaiņām. Līgumcenas indeksācija neietekmē līgumsaistību izpildes nodrošinājuma apmēru.
4.6. Līdzēji vienojas, ka Līguma ietvaros veicamo Būvdarbu piedāvājuma iesniegšanas brīža cenas tiek uzskatītas par bāzes cenām, kurām piemērots tiek bāzes cenu indekss 100. Līdzēji vienojas piemērot bāzes cenu indeksāciju saskaņā ar Centrālās statistikas pārvaldes (turpmāk - CSP) attiecīgā perioda rēķinātajiem būvniecības izmaksu indeksiem pa objektu grupām un resursu veidiem (turpmāk – BII). Indeksāciju veic pēc attiecīgā perioda indeksa publikācijas dienas CSP datu vietnē, vienu reizi gada kalendārajā ceturksnī, ja CSP attiecīgais aprēķinātais BII pārsniedz 3% no konkrētā perioda – 3 (trīs) kalendāro mēnešu būvdarbu izmaksām. Šādā gadījumā būvdarbu izmaksas tiek indeksētas atbilstoši attiecīgajam CSP aprēķinātajam BII (RCB040c- Būvniecības izmaksu indeksi pa objektu grupām un resursu veidiem), atlasot atbilstošo objekta grupu “Nedzīvojamās ēkas” un resursu veidu “būvniecība – pavisam”. Indeksēti tiek iepriekšējā ceturksnī izpildītie darbi, tiklīdz ir pieejami jaunākie CSP indeksu dati.
4.7. Būvdarbu veicējs sagatavo un iesniedz Pasūtītājam Būvdarbu izpildes aktus par iepriekšējo periodu līdz tā mēneša 10. (desmitajam) datumam, kas seko periodam, par kurā veiktajiem būvdarbiem Izpildītājs iesniedz izpildīto būvdarbu aktu.

4.8. Izpildīto būvdarbu pieņemšana no Pasūtītāja puses ir pamats izpildīto būvdarbu apmaksas veikšanai, bet nenozīmē šo būvdarbu vai Līgumā noteikto Būvdarbu gala pieņemšanu no Pasūtītāja puses.

4.9. Būvdarbu veicējs iesniedz Pasūtītājam strukturētu elektronisko rēķinu par izpildītajiem darbiem šādā kārtībā:

4.9.1. par Būvdarbu izpildes aktā ietverto Būvdarbu pieņemšanu – 20 (divdesmit) darbdienu laikā no Būvdarbu izpildes akta abpusējas parakstīšanas vai pieņemšanas dienas Līguma 11.5. punktā un 11.6. punktā minētajā gadījumā;

4.9.2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī, – 20 (divdesmit) darbdienu laikā no būvobjekta nodošanas un pieņemšanas akta abpusējas parakstīšanas dienas;

4.9.3. strukturētus elektroniskos rēķinus Būvdarbu veicējs iesniedz Pasūtītājam, nosūtot tos uz Pasūtītāja e-adresi. 

4.10. Pasūtītājs norēķinās ar Būvdarbu veicēju, ievērojot šādu kārtību:

4.10.1. Pasūtītājs maksā Būvdarbu veicējam par iepriekšējā mēnesī faktiski izpildītajiem un Pasūtītāja pieņemtajiem būvdarbiem 10 (desmit) darbdienu laikā no Būvdarbu veicēja sagatavota atbilstoša strukturēta elektroniskā rēķina saņemšanas, izņemot Līguma 4.10.2. apakšpunktā minēto gadījumu;

4.10.2. par Līguma 4.9.2. apakšpunktā minētajiem būvdarbiem Pasūtītājs maksā Būvdarbu veicējam 30 (trīsdesmit) dienu laikā no Būvdarbu veicēja sagatavota Līguma noteikumiem atbilstoša strukturēta elektroniskā rēķina saņemšanas, izņemot gadījumu, ja normatīvajos aktos par attiecīgā ārvalstu finanšu instrumenta īstenošanu ir noteikta atšķirīga samaksas kārtība par izpildītajiem būvdarbiem. Rēķinam pievieno Līguma 10.2. punktam atbilstošu garantijas laika garantiju.

4.11. Saskaņā ar Līguma 4.9.1. punktu veikto starpposmu maksājumu kopējā summa nepārsniedz 90 (deviņdesmit) % no Līguma 4.1. punktā minētās summas.

4.12. Ja Līgumu izbeidz pirms termiņa, Līdzēji veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no dienas, kad Līdzēji ir parakstījuši aktu par faktiski izpildītajiem Būvdarbiem un Būvdarbu veicējs ir iesniedzis šajā punktā minētajam aktam atbilstošu strukturētu elektronisko rēķinu, kam pievienots Līguma 10.2. punktam atbilstošs garantijas saistību nodrošinājums par faktiski izpildītiem un pasūtītāja pieņemtajiem Būvdarbiem.. Ja Līdzēju starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Līdzējiem nav domstarpību. Līdzēji strīdu risina Līguma 11.3. - 11.6. punktā noteiktajā kārtībā. 

4.13. Būvdarbu veikšanai priekšapmaksa nav paredzēta un Būvdarbu veicējs to nav tiesīgs pieprasīt.

4.14. Finansējuma trūkuma dēļ Pasūtītājam ir tiesības apturēt Būvdarbu izpildi, 30 (trīsdesmit) dienas iepriekš par to informējot Būvdarbu veicēju. Par Būvdarbu apturēšanas un to izpildes atsākšanas termiņu Līdzēji vienojas rakstiski.. Būvdarbu apturēšanas gadījumā, Līdzēji veic grozījumus Būvdarbu izpildes grafikā, grozot tikai Būvdarbu izpildes termiņus, nevis darbu izpildes ilgumu. Pasūtītāja tiesības apturēt Būvdarbu izpildi nav uzskatāmas par Pasūtītāja vainu un nevar būt par pamatu Būvdarbu veicējam prasīt no Pasūtītāja jebkādu kompensāciju vai līgumsodu. Ja Būvdarbi ir apturēti uz termiņu, kas ir vairāk kā 3 (trīs) mēneši no Būvdarbu apturēšanas brīža, Līdzēji apņemas labā ticībā pārskatīt atlīdzības apmēru un termiņu. Pasūtītāja pienākums ir kompensēt Būvdarbu veicējam papildus saprātīgas tiešās izmaksas, kas radušās Būvdarbu veicējam sakarā ar Būvdarbu apturēšanu. Būvdarbu veicējam ir tiesības atkāpties no Līguma izpildes, ja apturēšana ilgst ilgāk par 6 (sešiem) mēnešiem, par to rakstiski paziņojot Pasūtītājam vismaz 30 (trīsdesmit) dienas iepriekš.

4.15. Neparedzētus izdevumus, kas nav iekļauti Līguma summā, bet nepieciešami pilnīgai Līguma izpildei, sedz Būvdarbu veicējs. Pasūtītājs šo risku uzņemas, ja: 

4.15.1. neparedzēto darbu nepieciešamība ir radusies tādu no Līdzēju gribas neatkarīgu apstākļu dēļ, kurus Līdzēji, slēdzot Līgumu, nevarēja paredzēt; 

4.15.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu; 

4.15.3. Līgums objektīvu, no Būvdarbu veicēja gribas neatkarīgu iemeslu dēļ nav izpildāms, ja netiek veikti neparedzētie darbi. 

4.16. Būvdarbu veicējs nodrošina laicīgu samaksas veikšanu visiem publiskā būvdarbu līguma izpildē iesaistītajiem apakšuzņēmējiem par faktiski izpildītajiem un pasūtītāja apmaksātajiem būvdarbiem. Ar laicīgu norēķināšanos saprot samaksu 10 (desmit) darbdienu laikā no brīža, kad par šiem darbiem ir saņemta Pasūtītāja apmaksa  un apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 (sešdesmit) kalendāra dienas pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu.

4.17. Ja Būvdarbu veicējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Būvdarbu veicēju par konstatētajām kļūdām, norādot nepieciešamās korekcijas. Būvdarbu veicējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Būvdarbu veicējs ir iesniedzis atkārtoto strukturētu elektronisko rēķinu.
5. Būvdarbu izpildes noteikumi

5.1. Būvdarbu veicējs atbild par atbilstošas kvalifikācijas personāla iesaistīšanu un sertificētu materiālu izmantošanu Būvdarbu laikā Objektā. 

5.2. Būvdarbi ir jāveic, ievērojot Iepirkuma nolikumu un Būvdarbu veicēja Iepirkumā iesniegto Piedāvājumu un Tehnisko specifikāciju, saskaņā ar apstiprināto Būvniecības ieceri, būvniecību reglamentējošajiem normatīvajiem aktiem, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, Būvdarbu apjomus vai to izpildes termiņus. 

5.3. Būvdarbu veicējs apņemas veikt Būvdarbus Līgumā noteiktajos termiņos. Līguma izpildes laikā, pusēm vienojoties, ir iespējams tehnoloģiskais pārtraukums meteoroloģisko apstākļu dēļ. Tehnoloģiskā pārtraukuma gadījumā, Līguma izpildes termiņš tiek pagarināts par tik dienām, cik dienas ilgs bijis tehnoloģiskais pārtraukums.

5.4. Ievērojot šī Līguma noteikumus, Būvdarbu veicējs pilnīgu Būvdarbu izpildi un būves nodošanu Pasūtītājam apņemas pabeigt _______ mēnešu laikā no Līguma noslēgšanas dienas, izņemot termiņu, kad iestājies tehnoloģiskais pārtraukums. Līguma izpildes gala termiņš tiek fiksēts un Būvdarbu galīgā pieņemšana notiek ar Būvdarbu nodošanas – pieņemšanas akta abpusēja parakstīšanu un aktu par objekta pieņemšanu ekspluatācijā.
5.5. Ja Būvdarbu izpildīšanas procesā Būvdarbu veicējam ir radušies fiziski šķēršļi vai apstākļi, kurus tas, kā pieredzējis un kvalificēts Būvdarbu veicējs iepriekš nevarēja paredzēt, tad viņam ir tiesības, vispirms rakstveidā saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Būvdarbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.

5.6. Termiņa pagarinājumu Būvdarbu veicējam rakstiski jāprasa nekavējoties tiklīdz attiecīgais kavējošais apstāklis ir iestājies. Ja Būvdarbu veicējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Būvdarbu veicējam nekavējoties jādara Pasūtītājam zināms arī tas rakstiskā formā. 

5.7. Vienlaikus Būvdarbu veicējam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad Būvdarbu veicējs ir uzzinājis, vai viņam vajadzēja uzzināt par šo notikumu vai apstākļiem. Ja Būvdarbu veicējs šo 5 (piecu) darba dienu laikā klusē, Būvdarbu veicējs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.

5.8. Ja vien likumā vai citā normatīvajā aktā nav norādīts tieši pretējais, jebkura Līguma izpildes termiņa pagarinājuma pierādīšanas nasta gulstas uz Būvdarbu veicēju.

5.9. Pats par sevi termiņa pagarinājums nemaina nekādus citus Līguma nosacījumus un jebkurā gadījumā Būvdarbu veicējam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.

5.10. Būvdarbu veicējs, izpildot Būvdarbus, ievēro Būvniecības ieceri. 

5.11. Pirms Būvdarbu uzsākšanas Objektā Būvdarbu veicējs nozīmē Piedāvājumā norādītos Būvdarbu vadītājus. Būvdarbu vadītājus Būvdarbu veicējs ir tiesīgs nomainīt pēc Pasūtītāja pamatota pieprasījuma vai ar Pasūtītāja iepriekšēju rakstisku piekrišanu, nozīmējot citu speciālistu ar līdzvērtīgu pieredzi un kvalifikāciju atbilstoši Iepirkumā norādītajām prasībām. 

5.12. Būvdarbu veicējs veic visas darbības, kādas saskaņā ar Būvniecības likumu, Ministru kabineta 2014. gada 19. augusta noteikumiem Nr.500 “Vispārīgie būvnoteikumi”, Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” obligāti piemērojamām prasībām un citiem normatīvajiem aktiem ir nepieciešamas, lai uzsāktu Būvdarbus, veiktu Būvdarbus un pilnībā pabeigtu būvniecību atbilstoši Būvniecības iecerei. 

5.13. Būvdarbu veicējs ir atbildīgs, lai Būvdarbu izpildē tiktu ievēroti Latvijas Republikā spēkā esošie būvniecību reglamentējošie normatīvie akti, Būvuzrauga un Pasūtītāja norādījumi, kas nav pretrunā ar Latvijas Republikā spēkā esošajiem normatīvajiem aktiem un Tāmju dokumentāciju, kā arī citi spēkā esošie normatīvie akti, kas reglamentē Līgumā noteikto Būvdarbu veikšanu, tajā skaitā Būvdarbu drošības tehnikas, Būvdarbu aizsardzības, ugunsdrošības, elektrodrošības, sanitāros un apkārtējās vides aizsardzības noteikumus.

5.14. Būvdarbu veicējam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu prasībām, šī Līguma noteikumiem un negroza tos, kā arī ir vērsti uz Līgumsaistību sekmīgu izpildi. 

5.15. Būvsapulces tiek rīkotas katru nedēļu par to Līdzējiem savstarpēji vienojoties. Būvsapulču biežums var tikt mainīts, Līdzējiem savstarpēji vienojoties.

6. Pasūtītāja pienākumi un tiesības

6.1. Pasūtītājs apņemas:

6.1.1. pirms Būvdarbu uzsākšanas nodot Būvdarbu veicējam būvlaukumu, par ko starp Līdzējiem tiek parakstīts Objekta nodošanas – pieņemšanas akts;
6.1.2. nozīmēt savu pārstāvi Būvuzraugu Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt Būvdarbu veikšanu, iepriekš rakstiski paziņojot par to Būvdarbu veicējam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvniecību reglamentējošajos normatīvajos aktos un Līgumā; 

6.1.3. nodrošināt Būvdarbu veicēju ar Būvdarbu veikšanai nepieciešamo dokumentāciju;

6.1.4. nodrošināt Būvdarbu veicēja personālam un autotransportam iespēju netraucēti piekļūt Objektam Būvdarbu izpildes laikā vai citos Līdzēju saskaņotos laikos;

6.1.5. pieņemt Būvdarbu veicēja izpildītos Būvdarbus saskaņā ar Līguma noteikumiem; 

6.1.6. pēc Būvdarbu pabeigšanas parakstīt būvdarbu pabeigšanas aktu;

6.1.7. samaksāt par izpildītajiem Būvdarbiem saskaņā ar Līguma noteikumiem.

6.2. Pasūtītājam ir tiesības:

6.2.1. vienpusēji apturēt Būvdarbu izpildi gadījumā, ja Būvdarbu veicējs pārkāpj būvniecību reglamentējošo normatīvo aktu prasības, kā arī citos šajā Līgumā noteiktajos gadījumos;

6.2.2. neveikt apmaksu par izpildītiem Būvdarbiem, ja dokumentāli ar aktu, ko sastādījuši abi Līdzēji vai būvniecības darbu kontrolējoša institūcija, vai kompetenta amatpersona, konstatēta Būvdarbu neatbilstoša kvalitāte vai būtiska atkāpe no Latvijas Republikā spēkā esošajiem normatīvajiem aktiem, līdz šo trūkumu novēršanai par Būvdarbu veicēja līdzekļiem Pasūtītāja norādītajā termiņā. Šāda trūkumu novēršana nerada tiesības uz Līguma izpildes termiņa pagarinājumu;

6.2.3. pieprasīt Būvdarbu veicējam iesniegt dokumentu kopijas (kvītis), kas apliecina, ka Būvdarbu veicējs ir veicis regulāru būvgružu izvešanu uz sadzīves atkritumu apsaimniekošanas poligonu;

6.2.4. citas Pasūtītāja tiesības, kādas ir noteiktas spēkā esošajos normatīvajos aktos un Līgumā.

7. Būvdarbu veicēja pienākumi un tiesības

7.1. Būvdarbu veicējs apņemas:

7.1.1. nodrošināt iepirkuma ietvaros norādīto Būvdarbu vadītāja ceļu būvdarbu vadīšanā vai viņa vietnieka atrašanos Objektā un izpildāmo Būvdarbu kontroli laikā, kas norādīts dalītā laika uzskaitē un atbilstoši darbu veikšanas projektam un būvniecību reglamentējošos normatīvajos aktos noteiktajām prasībām. Būvdarbu vadītāji: /Vārds Uzvārds/, sertifikāts Nr.,...................................
7.1.2. nodrošināt dalītu laika uzskaiti par savu darbu katrā Objektā, par to informējot Pasūtītāju un pēc būvvaldes būvinspektora vai citu kontrolējošo institūciju pieprasījuma sniegt uzskaiti pamatojošo dokumentāciju;

7.1.3. pirms Būvdarbu uzsākšanas pieņemt Objektu, parakstot Objekta nodošanas – pieņemšanas aktu. Objekta nodošanas – pieņemšanas aktā tiek fiksēts Objekta tehniskais, vizuālais u.c. stāvoklis uz Būvdarbu uzsākšanas brīdi;

7.1.4. Parakstot Līgumu un Objekta nodošanas – pieņemšanas aktu, Būvdarbu veicējs apliecina, ka pilnībā ir iepazinies ar Būvdarbu izpildes vietu un Objektu, visiem noteikumiem un prasībām, kas attiecināmi uz Līgumā noteikto Būvdarbu izpildi, izņemot gadījumu, kad viņam tas kļuva zināms pēc konstrukcijas vai tās daļas atsegšanas, bet ne gadījumā, kad Objekta, tā segtās daļas vai konstrukcijas stāvoklis ir norādīts Līguma 2.1.punktā minētajā Līguma dokumentācijā un Objekta nodošanas – pieņemšanas aktā.

7.1.5. 10 (desmit) darbdienu laikā pēc Līguma noslēgšanas iesniegt Pasūtītājam šādus dokumentus:

7.1.5.1. būvatļaujā norādītos dokumentus un atļaujas, kas nepieciešami, lai saņemtu atzīmi par būvdarbu uzsākšanas nosacījumu izpildi, un apmaksāt visus ar to saņemšanu saistītos izdevumus.

7.1.5.2. aktualizētu Būvdarbu izpildes kalendāro grafiku, norādot darbinieku skaitu, attiecīgo Būvdarbu sākuma un beigu termiņu;

7.1.5.3. Darbu veikšanas projektu, kas rakstiski saskaņots ar Pasūtītāju un atbildīgajām institūcijām speciālajos būvnoteikumos noteiktajā kārtībā;

7.1.5.4. līguma kopiju ar atkritumu apsaimniekotāju par sadzīves atkritumu un būvgružu izvešanu uz poligonu vai citu atļautu atkritumu apglabāšanas vietu, nodrošinot būvgružu un citu atkritumu savlaicīgu izvešanu, neuzkrājot tos līdz Būvdarbu nobeigumam;

7.1.6. pirms Būvdarbu uzsākšanas izgatavot un uzstādīt būvtāfeli, kurā jānorāda Objekta nosaukums, Pasūtītājs, Būvdarbu veicējs, Būvdarbu vadītājs, Būvuzraugs, Autoruzraugs, iepriekš saskaņojot būvtāfelē izvietojamo informāciju ar Līguma 19.5. punktā norādīto Pasūtītāja pārstāvi un Būvuzraugu;

7.1.7. pirms Būvdarbu uzsākšanas izstrādāt Būvdarbu veikšanas projektu spēkā esošajiem tiesību aktiem; 

7.1.8. veikt Būvlaukuma sagatavošanas darbus un ierīkot Būvdarbu veikšanai nepieciešamās palīgēkas; 

7.1.9. ievērot un izpildīt Būvuzrauga likumīgās prasības, kā arī regulāri saskaņot veicamo Būvdarbu izpildi;

7.1.10. nodrošināt Būvdarbu veicēja pārstāvja klātbūtni sanāksmēs Būvdarbu laikā; 

7.1.11. Būvdarbu izpildē izmantot būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar Pasūtītāju, un kādas pilnībā atbilst Būvniecības iecerei un tehniskām specifikācijām. Būvdarbu veicējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
7.1.12. veicot Būvdarbus, saglabāt Objektu labā tehniskajā stāvoklī un pēc iespējas izmantot Objektā tādas darba metodes un paņēmienus, kuru rezultātā nepasliktinās Objekta tehniskais vai vizuālais stāvoklis;

7.1.13. saistību izpildē izmantot tikai tādus būvizstrādājumus, kas atbilst Latvijas Republikas normatīvajiem aktiem, tehniskajos noteikumos paredzētajām tehniskajām prasībām un deklarētajām ekspluatācijas īpašībām. Tādu izstrādājumu un materiālu izmantošana, kam nav izdots Latvijas Republikas sertifikāts, tiek atļauta, ja to sertifikātā un tehniskajā dokumentācijā uzrādītās kvalitātes īpašības tiek nodrošinātas ar izgatavotāja garantiju vai ja sertifikāts nav pretrunā ar Eiropas Kopienas standartu prasībām;

7.1.14. nodot Būvuzraugam materiālu ražotāja un (vai) izplatītāja izsniegtos materiālu, konstrukciju vai iekārtu pielietošanas un (vai) iestrādes norādījumus vai instrukcijas. Šos dokumentus Būvdarbu veicējs iesniedz Būvuzraugam līdz to iestrādei konstrukcijā vai tās daļā, vienlaicīgi uzrādot izstrādājuma atbilstības deklarāciju un/vai materiāla ražotājam/izplatītājam izsniegtu izstrādājuma vai materiāla kvalitātes sertifikātu;

7.1.15. par saviem līdzekļiem nodrošināt Līguma izpildi ar nepieciešamajiem materiāliem, iekārtām, transportu, mehānismiem, aprīkojumu un darbaspēku;

7.1.16. atbildēt par savām iekārtām, materiāliem, mehānismiem un darbaspēku Būvdarbu zonā un tai pieguļošā teritorijā;

7.1.17. nodrošināt visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Būvniecības ieceri un būvniecību reglamentējošajiem normatīvajiem aktiem;

7.1.18. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt Būvdarbus;

7.1.19. izstrādāt detalizētus rasējumus, ja tādi nepieciešami, un saskaņot ar Pasūtītāju pirms attiecīgo Būvdarbu uzsākšanas; 

7.1.20. patstāvīgi saskaņot ar Autoruzraugu, Būvuzraugu, Pasūtītāju mezglu un detaļu risinājumus, izvēlēto materiālu, konstrukciju, iekārtu u.c. krāsu, formu, faktūru, rakstu un citas estētiskās īpašības, ja tas nav norādīts būvprojektā un Latvijas Republikas normatīvie akti par vispārīgajiem būvnoteikumiem to nenosaka citādāk;

7.1.21. par visām konstatētajām neprecizitātēm vai kļūdām Būvniecības iecerē, vai jaunatklātiem apstākļiem, kas var novest pie Būvdarbu kvalitātes pasliktināšanās, defektiem tajos vai kā citādi negatīvi ietekmēt izpildītos Būvdarbus, nekavējoties rakstveidā informēt Pasūtītāju; 

7.1.22. rakstveidā nekavējoties informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi;

7.1.23. rakstveidā saskaņot ar Pasūtītāju jebkuru darbu izpildes procesā radušos nepieciešamo atkāpi no Līdzēju sākotnējās vienošanās;

7.1.24. segt ar Būvdarbu veikšanu saistītos izdevumus līdz Būvdarbu Līgumā noteiktā termiņa pilnīgai pabeigšanai;

7.1.25. ievērot visus būvsapulču protokolus, tajos noteiktos termiņus un prasības. Būvsapulcēs noteiktie termiņi un prasības ir saistoši Būvdarbu veicējam arī tad, ja viņš nav piedalījies šajās sapulcēs un ja minētie termiņi un prasības nav pretrunā ar Līguma noteikumiem un spēkā esošiem normatīvajiem aktiem;

7.1.26. ja Būvdarbu izpildes laikā Pasūtītājs konstatē, ka Būvdarbi nenotiek atbilstoši apstiprinātajam Būvdarbu izpildes kalendārajam grafikam, Būvdarbu veicējam, 2 (divu) darbdienu laikā no Pasūtītāja e-pasta nosūtīšanas dienas, ir rakstveidā jāiesniedz Pasūtītājam paskaidrojums par Būvdarbu izpildes kalendārā grafika neievērošanas iemesliem. Atbilstoši Pasūtītāja norādījumiem Būvdarbu veicējam ir jāsagatavo grozījumi apstiprinātā Būvarbu izpildes kalendārajā grafikā, lai varētu ievērot Objekta pieņemšanas ekspluatācijā termiņu;

7.1.27. Būvdarbu izpildes termiņa pagarināšanas gadījumā, kas notikusi Būvdarbu veicēja vainas dēļ, no saviem līdzekļiem segt visas ar būvuzraudzību saistītās izmaksas, tai skaitā, nodrošināt Pasūtītāja nolīgtā Būvuzrauga darba samaksas pārskaitīšanu Pasūtītājam, noslēdzot par to atsevišķu rakstveida vienošanos ar Pasūtītāju;

7.1.28. Būvdarbus veikt saskaņā ar būvniecību reglamentējošo normatīvo aktu prasībām, atbilstoši Būvniecības iecerei, Iepirkuma Tehniskajām specifikācijām, Būvniecības iecerē norādītajām funkcionālajām prasībām;

7.1.29. Būvdarbu veikšanas procesā ievērot drošības tehnikas, ugunsdrošības, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Būvdarbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām; 

7.1.30. nekavējoties brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu; 

7.1.31. uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Objektu līdz akta izdošanai par būves pieņemšanu pastāvīgā ekspluatācijā;

7.1.32. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi;

7.1.33. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajai likumdošanai;

7.1.34. Būvniecības darbu laikā radušos būvniecības atkritumus drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju un atkritumu pārvadāšanas gadījumā ir reģistrējies būvniecības atkritumu pārvadājumu uzskaites valsts informācijas sistēmā;

7.1.35. Būvdarbu veikšanas procesā nojauktās konstrukcijas un atgūtie materiāli ir Pasūtītāja īpašums un Būvdarbu veicējs tos par saviem līdzekļiem, kas iekļauti Līguma summā, nogādā Pasūtītāja norādītajās vietās līdz 5 (piecu) km rādiusā no Objekta. Ja Būvdarbu veikšanas procesā nojauktās konstrukcijas un atgūtie materiāli Pasūtītājam nav nepieciešami, tad Būvdarbu veicējs tos nogādā uz speciāli paredzētām atkritumu novietnēm. Būvdarbu veicējam ir tiesības Būvdarbu veikšanas procesā nojauktās konstrukcijas un atgūtos materiālus izmantot savām vajadzībām, pirms tam saskaņojot to ar Pasūtītāju;

7.1.36. Būvdarbu veicējs organizē visas valsts un pašvaldības institūciju kontroles un pārbaudes, kas paredzētas Latvijas Republikas normatīvajos aktos un ir nepieciešamas būvdarbu realizācijai un objekta nodošanai ekspluatācijā, tai skaitā pieprasa un saņem atzinumus, kadastrālās uzmērīšanas lietu, topogrāfijas plānu un citus izpildmērījumus, kas nepieciešami objekta nodošanai ekspluatācijā.

7.1.37. Jebkurā laikā pēc Pasūtītāja pieprasījuma sniegt atskaiti par Būvdarbu gaitu.

7.1.38. pirms Būvdarbu pabeigšanas akta parakstīšanas sakārtot Objektu un tam piegulošo teritoriju (novākt būvgružus un Būvdarbu veicējam piederošo inventāru un darba rīkus u.c.);

7.1.39. līdz Būvdarbu pieņemšanas - nodošanas akta parakstīšanai, par saviem līdzekļiem novērst Pasūtītāja vai Būvuzrauga pieteiktās pretenzijas par Objektam nodarītajiem bojājumiem. Būvdarbu veicēja atbildība par būvlaukuma uzturēšanu beidzas pēc Objekta nodošanas – pieņemšanas akta parakstīšanas;
7.1.40. uzņemties risku, t.i., nepieprasot papildu samaksu no Pasūtītāja, ja Būvdarbu izpildes laikā tiek atklātas aritmētiskās kļūdas Būvdarbu veicēja tāmē vai tiek konstatēts, ka Būvdarbu veicējs nav piedāvājis cenu par visu apjomu u.tml.
7.2. Vides prasības un to izpilde: 

7.2.1. Būvdarbu veicējs pēc ielu apgaismojuma sistēmas uzstādīšanas rakstveidā iesniedz Pasūtītājam šādus norādījumus:

7.2.1.1. apgaismes iekārtu izjaukšanas norādījumus; 

7.2.1.2. norādījumus spuldžu nomaiņai un norādījumus, kuras spuldzes var izmantot apgaismes iekārtās, nesamazinot norādīto energoefektivitāti;

7.2.1.3. norādījumus, kā lietot un uzturēt apgaismes vadības ierīces;

7.2.1.4. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt;

7.2.1.5. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas.

7.2.2. Norādījumus (Līguma 7.2.1. punkts) pievieno ikmēneša Būvdarbu pieņemšanas – nodošanas aktam.

7.2.3. Būvdarbu veicējs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams:

7.2.3.1. vadības ierīces, kas reaģē uz dienas gaismu, jākalibrē tā, lai tās izslēdz apgaismojumu, kad dienasgaisma ir pietiekama;

7.2.3.2. laika relejiem iestata atbilstošus izslēgšanās laikus, lai nodrošinātu vizuālās vajadzības bez pārmērīgas enerģijas patēriņa palielināšanas.


Ja pēc sistēmas nodošanas ekspluatācijā apgaismes vadības ierīces šķietami neatbilst iepriekšminētajām prasībām, Būvdarbu veicējs noregulē un/vai atkārtoti kalibrē vadības ierīces, lai tās atbilstu.

7.2.4. Būvdarbu veicējs nodrošina, lai apgaismojuma aprīkojums (tostarp spuldzes, apgaismes iekārtas un apgaismes vadības ierīces) tiktu uzstādīts saskaņā ar Būvprojektā noteikto.

7.2.5. Būvdarbu veicējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".

8. Līguma izpildē iesaistītā personāla un apakšuzņēmēja iesaistīšana un nomaiņas kārtība 

8.1. Būvdarbu veikšanai Būvdarbu veicējs piesaista savā piedāvājumā norādīto personālu un apakšuzņēmējus. Būvdarbu veicējs ir atbildīgs par piesaistītā personāla un apakšuzņēmēju veikto Būvdarbu atbilstību šī Līguma prasībām.

8.2. Būvdarbu veicējam līgumos ar apakšuzņēmējiem jāiekļauj noteikumus izpildīto Būvdarbu pieņemšanai, kas atbilst Ministru kabineta 2022. gada 5. jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” (turpmāk – Noteikumi) 5. punktā un 6., 9. un 10. punktā iekļautajam regulējumam, izņemot prasību veikt būves ekspertīzi, kā arī šo noteikumu 14. punktā iekļautajam regulējumam, izņemot būvuzrauga pienākumu noteikt defektu novēršanas termiņu. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.

8.3. Pēc Līguma noslēgšanas Būvdarbu veicējs atbilstoši Publisko iepirkumu likuma 62. pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, kā arī papildu personāla un apakšuzņēmēju iesaistīšanu Līguma izpildē, informējot par to Pasūtītāju vismaz 10 (desmit) darba dienas iepriekš.

8.4. Lūgumu nomainīt Būvdarbu veicēja personālu vai apakšuzņēmēju vai iesaistīt jaunu apakšuzņēmēju, Būvdarbu veicējs iesniedz Pasūtītājam, norādot informāciju (t. sk. minot objektīvus apstākļus personāla vai apakšuzņēmēja nomaiņai) un pievienojot dokumentus, kas nepieciešami lēmuma pieņemšanai. 

8.5. Būvdarbu veicējs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.

8.6. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkuma procedūrā.

8.7. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.7.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

8.7.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
8.7.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
8.7.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

8.8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

8.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

8.10. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

9. Riska pāreja, Būvdarbu drošība un atbildība 

9.1. Cilvēku traumu un Būvdarbu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Būvdarbu veicējs, izņemot, ja tas rodas Pasūtītāja vainas dēļ. Būvdarbu veicējs uzņemas arī Objekta, Būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Būvdarbu veicēja uz Pasūtītāju ar brīdi, kad saņemts akts par būves pieņemšanu ekspluatācijā izsniegšanas brīdi.
9.2. Būvdarbu veicējs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo Būvdarbu apstākļu dēļ, nodrošinot preventīvos pasākumus šo personu veselības un dzīvības risku apdraudējuma minimizēšanai, kā arī atbild par darba drošības noteikumu ievērošanu Objektā.

9.3. Būvdarbu veicējs ir materiāli atbildīgs par Pasūtītājam, trešajām personām vai apkārtējai videi nodarīto zaudējumu, kas radies Būvdarbu veicēja vainas dēļ Būvdarbu izpildes laikā.

9.4. Būvdarbu veicējs, parakstot šo Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Būvdarbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.

9.5. Būvdarbu veicējam ir pienākums nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu. 

9.6. Būvdarbu veicējs nodrošina, ka Būvdarbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.

10. Garantijas

10.1. Būvdarbu veicējs ne vēlāk kā 10 (desmit) darba dienu laikā pēc Līguma noslēgšanas kā 3. pielikumu Līgumam pievieno Līguma izpildes nodrošinājumu (bankas garantija vai apdrošināšanas polise) par līgumsaistību izpildi 10 % (desmit procentu) apmērā no Līguma summas (bez PVN). Ja Būvdarbu veicējs neiesniedz iepriekš minēto nodrošinājumu noteiktajā termiņā, Pasūtītājam ir tiesības vienpusēji aprēķināt Būvdarbu veicējam līgumsodu 50,00 EUR (piecdesmit euro) par katru nokavēto kalendāro dienu un šāds kavējums nav par pamatu Būvdarbu izpildes termiņa pagarinājumam.
10.2. Būvdarbu veicējs kopā ar Līguma 4.9.2. apakšpunktam atbilstoši sagatavotu strukturētu elektronisko rēķinu iesniedz Pasūtītājam Būvdarbu garantijas laika garantiju (bankas garantija vai apdrošināšanas polise), kurā norādīts, ka garantijas devējs (kredītiestāde vai apdrošināšanas sabiedrība) maksās Pasūtītājam garantijas summu 5% (piecu procentu) no Līguma summas (bez PVN) pēc pirmā Pasūtītāja pieprasījuma.

10.3. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % (divu procentu) no līgumcenas, ja garantijas termiņa pirmajos divos gados nav konstatēti Būvdarbu defekti vai Būvdarbu veicējs un Pasūtītājs ir vienojušies par pieteikto Būvdarbu defektu novēršanas termiņu.

10.4. Līguma 10.1. un 10.2. punktos minētajai Līguma izpildes garantijai un garantijas laika garantijai (turpmāk – Nodrošinājums) jāietver vismaz šāda informācija:

10.4.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu); 

10.4.2. Pasūtītāja un Būvdarbu veicēja rekvizīti;
10.4.3. Nodrošinājuma devēja nosaukums un rekvizīti;
10.4.4. Līguma, par kuru iesniedz Nodrošinājumu, nosaukums, numurs un noslēgšanas datums;
10.4.5. Nodrošinājuma summa Līguma 10.1. vai 10.2. punktā noteiktajā apmērā;

10.4.6. Nodrošinājuma spēkā stāšanās diena un spēkā esības termiņš, kurš Līguma izpildes garantijai vismaz par 4 (četrām) nedēļām pārsniedz Līguma 5.4. punktā noteikto Līguma izpildes gala termiņu;
10.4.7. Nodrošinājuma devēja (kredītiestādes vai apdrošinātāja) neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Būvdarbu veicējs nav izpildījis savas saistības saskaņā ar Līgumu, norādot kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus;
10.4.8. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
10.5. Nodrošinājums tiks uzskatīts par Līguma noteikumiem neatbilstošu, ja tas paredz: 

10.5.1. Būvdarbu veicēja tiesības atsaukt Nodrošinājumu vai jebkādas citas Būvdarbu veicēja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pasūtītājam izmantot Būvdarbu veicēja ierunas tiesības;

10.5.2. ka Pasūtītājam ir pienākums pirms pieprasījuma iesniegšanas Nodrošinājuma devējam brīdināt par to Būvdarbu veicēju vai pieprasīt Būvdarbu veicējam Nodrošinājuma summas samaksu;

10.5.3. noteikts pienākums Pasūtītāja pieprasījumu iesniegt ar kredītiestādes, kas sniedz finanšu pakalpojumus Pasūtītājam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai jebkuras citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu vai tiesībām parakstīt pieprasījumu.

10.6. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.

10.7. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.

10.8. Ja Nodrošinājumu iesniedz apdrošināšanas polises veidā, tad papildus Līguma 10.4. punktā minētajam Nodrošinājuma dokumentos norāda arī:

10.8.1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;

10.8.2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.

10.9. Ja Nodrošinājumu iesniedz apdrošināšanas polises veidā, tad kopā ar polisi Būvdarbu veicējs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.

10.10. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Būvdarbu veicējs uz Nodrošinājuma dokumentu oriģinālu iesniegšanas dienu nav Pasūtītājam pierādījis, tad atzīstams, ka Nodrošinājums nav Pasūtītājam iesniegts.

10.11. Būvdarbu izpildes termiņa pagarinājuma gadījumā Būvdarbu veicējs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 4 (četras) kalendārās nedēļas pēc pagarinātā Būvdarbu izpildes termiņa beigām, un Nodrošinājumu iesniedz Pasūtītājam ne vēlāk kā 10 (desmit) darba dienu laikā pēc Līguma grozījumu noslēgšanas. 

10.12. Ja Līguma summa tiek palielināta, nodrošinājuma summa tiek attiecīgi palielināta, un Būvdarbu veicējs iesniedz Pasūtītājam attiecīgu palielinātai Līguma summai atbilstoši grozītu Līguma izpildes Nodrošinājumu un tā apmaksu apliecinošu dokumentu ne vēlāk kā 10 (desmit) darba dienu laikā pēc Līguma summas izmaiņu apstiprināšanas dienas.

10.13. Gadījumā, ja Būvdarbu veicējs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.

10.14. Pasūtītājam ir tiesības izmantot Līguma 10.1. un 10.2. punktā minēto Nodrošinājumu tādu Būvdarbu veicēja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.

10.15. Būvdarbu veicējs garantē, ka Objekts un Būvdarbi atbilst Būvniecības ieceres prasībām un ka tie tiks izpildīti atbilstoši Līguma noteikumiem. Būvdarbu veicējs ir atbildīgs par visiem defektiem un Pasūtītājam nodarītiem tiešajiem zaudējumiem, kas rodas vai var rasties šādas neatbilstības gadījumā. Būvdarbu veicējs garantē, ka izpildītie Būvdarbi būs kvalitatīvi, funkcionāli izmantojami, atbildīs Būvniecības iecerei vai Līgumā noteiktajiem parametriem.

10.16. Garantijas perioda garantijas iesniegšana Pasūtītājam ir priekšnosacījums pēdējā maksājuma (galīgā norēķina) veikšanai.

10.17. Garantijas termiņš būvei saskaņā ar Būvdarbu veicēja Iepirkumā iesniegto Piedāvājumu ir __ (___________) mēneši (ne mazāk kā 60 (sešdesmit) mēneši) no akta par būves pieņemšanu ekspluatācijā izsniegšanas. Būvdarbu garantijas termiņš nav piemērojams iekārtām, kas tiek uzstādītas Būvdarbu laikā, iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā. 

10.18. Būvdarbu veicējs nodrošina, ka saskaņā ar Ministru kabineta 2014. gada 19.augusta noteikumiem Nr.502 “Noteikumi par būvspeciālistu un Būvdarbu veicēju civiltiesiskās atbildības obligāto apdrošināšanu” visā Līguma darbības laikā un garantijas termiņa laikā spēkā būs Būvdarbu veicēja darbības un būvspeciālistu darbības civiltiesiskās atbildības apdrošināšanas polise par iespējamiem Pasūtītājam vai trešajām personām nodarītajiem zaudējumiem. Civiltiesiskās atbildības apdrošināšanas līgumu Būvdarbu veicējs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai. 

10.19. Pēc apdrošināšanas atlīdzības izmaksas trešajai personai Būvdarbu veicēja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.

10.20. Būvdarbu laikā defektu konstatēšana un defektu novēršana tiek konstatēta ar aktu, kura sastādīšanā piedalās Būvuzraugs, Pasūtītāja un Būvdarbu veicēja pārstāvji.

10.21. Pasūtītājs informē Būvdarbu veicēju par visiem Būvdarbu garantijas laikā atklātajiem defektiem un to radītajiem bojājumiem.

10.22. Būvdarbu veicējs apņemas Pasūtītājam pieņemamā termiņā, par ko Līdzēji atsevišķi rakstveidā vienojušies, uz sava rēķina novērst bojājumus vai citas nepilnības, kuras Objektā vai Būvdarbos tiek konstatētas Būvdarbu garantijas laikā pie pareizas Būvdarbu un Objekta ekspluatācijas, un uz kurām ir attiecināma šajā Līgumā noteiktā garantija.

10.23. Ja defektu novēršana netiek uzsākta noteiktajā termiņā, Pasūtītājam ir tiesības defektu novēršanai pieaicināt trešo personu, ievērojot Publisko iepirkumu likumu un Līguma nosacījumus par zaudējumu aprēķināšanas un atlīdzināšanas kārtību.

10.24. Ja Pasūtītājs garantijas laikā konstatē bojājumus, par to tiek paziņots Būvdarbu veicējam, norādot arī vietu un laiku, kad Būvdarbu veicējam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, bet Līdzēji var vienoties par citu termiņu defektu akta sastādīšanai. Avārijas vai citos ārkārtējos gadījumos Būvdarbu veicējam Objektā jāierodas nekavējoties (t.i., ne ilgāk kā 12 (divpadsmit) stundu laikā) pēc Pasūtītāja paziņojuma (rakstiska vai mutiska). Pie defektu akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs.

10.25. Ja Būvdarbu veicējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Būvdarbu veicējam. Par akta sastādīšanu tiek paziņots Būvdarbu veicējam, norādot vietu un laiku, kad akts ir ticis sastādīts.

11. Būvdarbu nodošanas un pieņemšanas kārtība

11.1. Izpildītos Būvdarbus pieņem katru mēnesi. Līdz kārtējā mēneša 10. (desmitajam) datumam, Būvdarbu veicējs iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām.
11.2. Pasūtītājs Būvdarbus pieņem un Būvdarbu izpildes aktu paraksta 20 (divdesmit) darbdienu laikā no akta saņemšanas dienas. 

11.3. Ja Pasūtītājs nepieņem Būvdarbus, tas iesniedz Būvdarbu veicējam rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo Būvuzraugu saskaņotu defektu aktu. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Būvdarbu veicējs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā Būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
11.4. Ja Pasūtītājs nepiekrīt atbildīgā Būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ja ir noslēgts publiskais Būvdarbu līgums, ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
11.5. Ja pasūtītājs neparaksta Būvdarbu izpildes aktu šo Līguma 11.2. minētajā termiņā, kā arī neiesniedz Būvdarbu veicējam Līguma 11.3. punktā minēto pretenziju vai ar atbildīgo Būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 11.2. punktā minētā termiņa pēdējā dienā un būvdarbu izpildes akts stājās spēkā bez Pasūtītāja paraksta.
11.6. Ja būves ekspertīze vai inženierkonsultanta lēmums neapstiprina pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un Būvdarbu izpildes akta parakstīšana nav nepieciešama.

11.7. Ja Būvdarbu veicējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, meteoroloģiskos apstākļus, kā arī būvizstrādājumu piegādes termiņus. Ja Līdzēji nevar vienoties, termiņu defektu novēršanai nosaka Būvuzraugs.

11.8. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā. Pēc Pasūtītāja pieprasījuma Būvdarbu veicējs iesniedz precizētu izpildes aktu, iekļaujot tajā darbus, kuros defekti nav konstatēti.

11.9. Ja Būvdarbos ir konstatēti nebūtiski defekti, Pasūtītājam ir tiesības pieņemt Būvdarbus un veikt par tiem samaksu, ja Līdzēji ir vienojušies par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko Būvdarbu veikšanu, neierobežo būves lietošanu, kā arī neietekmē citu būvdarbu kvalitāti.

11.10. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Būvdarbu veicējam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.

11.11. Būvdarbu veicējs nodod Pasūtītājam visus izpildītos Būvdarbus šādā kārtībā: 

11.11.1. iesniedz Būvdarbu izpildes aktu par pēdējā mēnesī izpildītajiem Būvdarbiem. 

11.11.2. paziņo pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.

11.12. Izpildītie Būvdarbi netiks pieņemti, ja tie neatbildīs faktiski izpildītajam apjomam, neatbildīs Līgumam, Iepirkuma nolikuma tehniskajām specifikācijām, Būvniecības iecerei, Tāmei, normatīvo aktu prasībām vai arī, ja attiecībā uz tiem bija nepieciešams, bet netika sastādīts akts par segto Būvdarbu pieņemšanu vai akts par nozīmīgu konstrukciju pieņemšanu.

11.13. Būvdarbu veicējs pēc būves pieņemšanas ekspluatācijā iesniedz Pasūtītājam Objekta nodošanas un pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:

11.13.1. aktā norāda atzīmes par Būvdarbu pabeigšanu datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;

11.13.2. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, uzstādīto iekārtu uzskaites un iekārtu vadības instrukcijas, kā arī citu Līgumā paredzēto dokumentāciju, ja tā nav iesniegta pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.

11.14. Pasūtītājs Būvdarbu veicēja iesniegto būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas. 

11.15. Būvdarbu pieņemšanas laikā konstatēto defektu novēršana neatbrīvo Būvdarbu veicēju no atbildības par Būvdarbu kalendārā grafika neievērošanu.
11.16. Nepieciešamos izpildes dokumentus sagatavo, kā arī Objekta nodošanu organizē Būvdarbu veicējs.

11.17. Būvdarbu pieņemšanas- nodošanas akta par pēdējā mēnesī izpildītajiem būvdarbiem un akta par būves pieņemšanu ekspluatācijā izsniegšana neatbrīvo Būvdarbu veicēju no atbildības par Būvdarbu defektiem Būvdarbu garantijas laikā, kuri atklājas pēc Objekta pieņemšanas ekspluatācijā.

12. Izmaiņas Līgumā

12.1. Līdzēji, savstarpēji vienojoties, ir tiesīgi izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

12.2. Papildus 15 % (piecpadsmit procentiem), kas ir paredzēti Publisko iepirkumu likuma 61.panta piektajā daļā,  nepieciešamības  gadījumā  (ja  atsevišķie  Būvdarbu  apjomi  tika  neprecīzi aprēķināti), Pasūtītājs ir tiesīgs vienpusēji samazināt Būvdarbu apjomus (bet ne vairāk kā 15 % (piecpadsmit procentu)  apmērā  no  kopējās Līguma  summas),  attiecīgi  samazinot  Līguma maksājumu  apmēru,  pamatojoties  uz  izcenojumiem,  kas  ir  noteikti  Būvdarbu veicēja piedāvājumā iepirkuma procedūrai. Nepieciešamības gadījumā (ja atsevišķie Būvdarbu apjomi tika neprecīzi aprēķināti) Pasūtītājs, vienojoties ar Būvdarbu veicēju, nepārsniedzot kopējo  Līguma  summu,  ir  tiesīgs  viena  Objekta  ietvaros  novirzīt  ieekonomētus līdzekļus (pamatojoties uz izcenojumiem, kas ir noteikti Būvdarbu veicēja piedāvājumā iepirkuma  procedūrai)  iepriekš  paredzētajiem  Būvdarbu  veidiem,  kuru   apjoms   ir palielinājies nolūkā sasniegt Līguma priekšmeta mērķus.

12.3. Gadījumā, ja veicot Būvdarbus tiek atklāti Līdzējiem agrāk nezināmi objektīvi iemesli (tai skaitā neparedzētu papildus darbu veikšana), kas padara neiespējamu Būvdarbu pabeigšanu noteiktajos termiņos, Būvdarbu veicēja pienākums ir 5 (piecu) darba dienu laikā pēc minēto iemeslu konstatēšanas rakstveidā informēt Pasūtītāju.

12.4. Pasūtītājs ar Būvuzrauga un Autoruzrauga apliecinājumu var uzdot veikt vai var atļaut veikt papildus  Būvdarbus,  kas  netika  iekļauti sākotnējos  Būvdarbu  apjomos,  jo  nebija iespējams konstatēt vai paredzēt šo Būvdarbu nepieciešamību (papildu risinājumus, kas var uzlabot   projekta   tehniskos   risinājumus, objekta funkcionalitāti,   uzlabot energoefektivitāti,  izmaiņas,  kas  skar  jaunu  progresīvu  būvmateriālu  ienākšanu Latvijas tirgū). Papildus Būvdarbiem piemēro tādas pašas cenas kā analogiem Būvdarbiem Līgumā, bet papildus Būvdarbiem, kam analogu Līgumā nav, cenu nosaka Pasūtītājs pēc līdzīga rakstura Būvdarbu cenām Līgumā, vai, ja līdzīga rakstura Būvdarbu cenas Līgumā nav, pēc Būvdarbu veicēja iesniegtās un Būvuzrauga saskaņotās cenas kalkulācijas un  līdzīga rakstura darbu cenām tirgū.

12.5. Līguma summas pieaugums Līguma 12.2.- 12.4.  apakšpunktu Būvdarbu izmaiņu gadījumos nevar pārsniegt 15% (piecpadsmit  procentus)  no  sākotnējās Līguma summas bez  PVN. Šādas Būvdarbu izmaiņas tiek uzskatītas par Līguma grozījumiem Publisko iepirkumu likuma 61. panta trešās daļas 1.punkta kārtībā. 

12.6. Līgumā Tehniskajā specifikācijā paredzēto materiālu un/vai iekārtu aizstāšana ar citiem risinājumiem:

12.6.1. Būvmateriālu aizvietošana  ar  ekvivalentiem  ir  pieļaujama, lai  paaugstinātu  Līguma Būvdarbu kvalitāti.  Šādā gadījumā Būvdarbu veicējam jāsagatavo būvmateriālu salīdzināšanas  akts,  kurā jāsalīdzina  esošā  (būvprojekta  būvmateriāls)  un  aizvietotā  būvmateriāla  tehniski salīdzināmie  parametri  (parametru  skaits var  atšķirties  atkarībā  no  konkrētā būvmateriāla),  un  ja  Pasūtītājs to  akceptē,  tad  ir  pieļaujama  būvmateriāla aizvietošana.  Šādu būvmateriāla aizvietošanu  drīkst  veikt  tikai  Līguma  Tāmes robežās. Ja aizvietojamā būvmateriāla izmaksas pārsniedz Būvdarbu veicēja Tāmē esošā būvmateriāla izmaksas, tad šāda aizvietošana iespējama tikai, ja Būvdarbu veicējs sedz papildu sadārdzinājumu, pielietojot  ekvivalentus  būvmateriālus;  

12.6.2. Lai aizvietotu ar ekvivalentiem kādu no būvmateriāliem,  kuri ir  noņemti  no  ražošanas  vai  nav pieejami  tirgū, tas  iepriekš  ir  jāsaskaņo  ar  Autoruzraugu, Būvuzraugu un Pasūtītāju. Veicot šādu aizvietošanu, Būvdarbu veicējam jāiesniedz pierādījumi, kas apliecinātu būvmateriāla noņemšanu no ražošanas (piemēram, ražotāja rakstveida apliecinājums u.c.  ražotāja informācija).  Ja Autoruzraugs, Būvuzraugs un Pasūtītājs piekrīt aizvietot ar ekvivalentiem  būvmateriāliem,  tad  Būvdarbu veicējam  jāsagatavo būvmateriālu salīdzināšanas akts, kurā jāsalīdzina esošā un aizvietotā būvmateriāla tehniski salīdzināmie parametri (parametru skaits var atšķirties atkarībā no konkrētā būvmateriāla,  bet,  ja  Pasūtītājs  uzskatīs,  ka  ar  norādīto  salīdzinājumu  nav pietiekami, lai noteikt konkrētu būvmateriālu kā ekvivalentu, tad Pasūtītājs ir tiesīgs pieprasīt  salīdzināt  papildus  parametrus). Šādu būvmateriāla aizvietošanu drīkst veikt tikai Līguma Tāmes robežās. 

12.7. Neviens no 12.6. punktā minētajiem gadījumiem nedod Būvdarbu veicējam tiesības uz Līguma termiņa pagarinājumu.

12.8. Līgumā paredzēto būvapjomu koriģēšana:

12.8.1. par jebkurām būvapjomu izmaiņām 10 (desmit) darba dienu laikā no dienas, kad konstatēta nepieciešamība veikt būvapjomu izmaiņas, Būvdarbu veicējam ir jāsagatavo izmaiņu akts, kurā tiek uzrādīts izmaiņu nepieciešamības pamatojums un aprēķins; 

12.8.2. Pasūtītājs 5 (piecu) darba dienu laikā no izmaiņu akta saņemšanas brīža saskaņo to vai arī sniedz pamatotu atteikumu. Pēc izmaiņu akta saskaņošanas Būvdarbu veicējs darbu  izpildes  aktos  iekļauj  jau  mainītu  būvapjomu  daudzumu  vai  precizētu būvmateriālu, norādot attiecīgā izmaiņu akta numuru;

12.8.3. Izmaiņu aktu paraksta Pasūtītājs, Būvdarbu veicējs, Autoruzraugs un Būvuzraugs;

12.8.4. jebkura  Līgumā  paredzēto  būvapjomu  koriģēšanas  vai  Būvniecības iecerē paredzēto materiālu un/vai iekārtu aizstāšanas ar citiem risinājumiem pierādīšanas nasta gulstas uz Būvdarbu veicēju; 

12.8.5. pati par sevi Līgumā paredzēto būvapjomu koriģēšana vai Būvniecības iecerē paredzēto materiālu  un/vai  iekārtu  aizstāšana  ar  citiem  risinājumiem  nemaina nekādus  citus  Līguma  nosacījumus  un  Būvdarbu veicējam  ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas. 
12.9. Būvdarbu izpildes termiņi var tikt pagarināti pēc Līdzēju rakstiskas vienošanās, ja:

12.9.1. Būvdarbu izpildi tieši ietekmē nelabvēlīgi klimatiskie apstākļi, kuru dēļ nav iespējams veikt Būvdarbus atbilstoši būvdarbu tehnoloģijai;

12.9.2. no Būvdarbu veicēja neatkarīgu apstākļu dēļ ar kompetentas institūcijas lēmumu Būvdarbi tiek apturēti uz laiku līdz Būvdarbu veikšanas rezultātā blakus esošajā būvē radušos bojājumu novēršanai;

12.9.3. no Būvdarbu veicēja neatkarīgu apstākļu dēļ būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju un/vai būvkonstrukciju bojājumus, kas var izraisīt cilvēku nelaimes gadījumus vai materiālus zaudējumus;

12.9.4. būvlaukumā Būvdarbu izpildes laikā tiek atrasti sprādzienbīstami priekšmeti, kuru izņemšana ilgst vairāk kā 2 (divas) darba dienas;

12.9.5. būvlaukumā Būvdarbu izpildes laikā tiek atrastas arheoloģiskās vērtības, kuru izņemšana ilgst vairāk kā 2 (divas) darba dienas;

12.9.6. būvlaukumā Būvdarbu izpildes laikā tiek konstatēti būtiski šķēršļi (pazemes pamati, nedarbojošās komunikācijas u.tml.), kuri neļauj turpināt Būvdarbus Līgumā paredzētajā izpildes termiņā un kuru esamība nebija paredzēta Tehniskajā specifikācijā;

12.9.7. Pasūtītājs rīko publisko iepirkumu papildu Būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus Būvdarbu veidus un bez kuru izpildes tiktu kavēta Līgumā paredzētu Būvdarbu izpilde;

12.9.8. veikti Līguma grozījumi atbilstoši 12.2 –12.4. apakšpunktiem par papildu Būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus Būvdarbu veidus un bez kuru izpildes tiktu kavēta Līgumā paredzētu Būvdarbu izpilde;

12.9.9. Būvdarbu izpildes termiņa kavējums radies Pasūtītāja vainas dēļ.

12.10. Līguma izpildes termiņa pagarinājumu aprēķina tikai un vienīgi uz to laika posmu, kurā eksistē 12.9. punktā minētais šķērslis. Ja vienlaikus pastāv vairāki iemesli, kuri dod tiesības uz Līguma izpildes termiņa pagarinājumu, Būvdarbu veicējs nav tiesīgs uz pilnu pagarinājumu par katru iemeslu atsevišķi, un Līguma izpildes termiņš var tikt pagarināts tikai uz vienu (garāko) no tiem. Būvdarbu veicējam jādara viss iespējamais, lai līdz minimumam samazinātu Līguma izpildes termiņa pagarinājumu. 
13. Līgumsods

13.1. Ja Būvdarbu veicēja vainas dēļ Būvdarbi nav tikuši nodoti un 10.2. punktā minētais Nodrošinājums nav iesniegts Līgumā noteiktajā termiņā vai citā termiņā, par kuru Līdzēji ir vienojušies, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % (nulle, komats, viens procents) apmērā no Līguma summas (bez PVN), bet kopējam līgumsoda apmēram nepārsniedzot 10% (desmit procentus) no Līguma summas (bez PVN), rakstiski par to informējot (norādot pamatojumu un aprēķina kārtību) Būvdarbu veicēju un izrakstot rēķinu soda naudas apmērā vai ieturot to no 4.10.2. apakšpunktā noteiktā pēdējā maksājuma rēķina. Līgumsods neatbrīvo Būvdarbu veicēju no turpmākās līgumsaistību izpildes un zaudējumu atlīdzināšanas, kas radusies tā vainas dēļ. 

13.2. Ja Būvdarbu veicējs nepilda Līgumu vai ja Līgums tiek pārtraukts Būvdarbu veicēja vainas dēļ, Pasūtītājam ir tiesības realizēt Līguma 10.1. un 10.2 punktā minēto Nodrošinājumu Līgumā noteikto Būvdarbu veicēja finansiālo saistību segšanai. 

13.3. Ja Pasūtītājs neizdara maksājumus Līgumā noteiktajā kārtībā un termiņos, Būvdarbu veicējs var rakstiski ar iesniegumu (norādot pamatojumu un aprēķina kārtību) un izrakstot rēķinu pieprasīt Pasūtītājam maksāt par katru nokavēto dienu līgumsodu 0,1 % (nulle, komats, viens procents) apmērā no nokavētā maksājuma summas, bet kopējam līgumsoda apmēram nepārsniedzot 10% (desmit procentus) no Līguma summas (bez PVN).  Līgumsods neatbrīvo Pasūtītāju no turpmākās Līgumsaistību izpildes un zaudējumu atlīdzināšanas, kas radusies tā vainas dēļ.

13.4. Pasūtītājam ir tiesības prasīt no Būvdarbu veicēja līgumsodu par darba drošības pārkāpumu, ja šāds pārkāpums konstatēts ar Pasūtītāja un Būvuzrauga sastādītu aktu, 200 EUR (divi simti euro) apmērā par katru gadījumu.

13.5. Pasūtītājam ir tiesības prasīt no Būvdarbu veicēja līgumsodu par vides drošības pārkāpumu, ja šāds pārkāpums konstatēts ar Pasūtītāja un Būvuzrauga sastādītu aktu, 200 EUR (divi simti euro) apmērā par katru gadījumu.

13.6. Pasūtītājam ir tiesības prasīt no Būvdarbu veicēja līgumsodu par ugunsdrošības noteikumu pārkāpumu, ja šāds pārkāpums konstatēts ar Pasūtītāja un Būvuzrauga sastādītu aktu, 200 EUR (divi simti euro) apmērā par katru gadījumu.

13.7. Pasūtītājam ir tiesības prasīt no Būvdarbu veicēja līgumsodu par būvsapulcēs un citās apspriedēs pieņemto lēmumu neizpildi, ja šāds pārkāpums konstatēts ar Pasūtītāja un Būvuzrauga sastādītu aktu, 200 EUR (divi simti euro) apmērā par katru gadījumu, ar nosacījumu, ka iepriekšminētais būvsapulcēs un citās apspriedēs pieņemtais lēmums ir sastādīts rakstiski un paziņots Būvdarbu veicējam Līgumā noteiktajā kārtībā.  

13.8. Ja Būvdarbu veikšanas laikā uz būvsapulci neierodas atbildīgais Būvdarbu vadītājs, tad Pasūtītājs par katru neierašanās gadījumu var piemērot 200 EUR (divi simti euro) līgumsodu.

13.9. Ja Būvdarbu veicējs Līguma izpildes laikā neiesaista personas pamatojoties uz kurām tas ir balstījies Iepirkumā, lai izpildītu iepirkuma kvalifikācijas prasības, vai arī neiesaista tās tādā apjomā, kā Izpildītājs bija norādījis Iepirkuma piedāvājumā, un šo personu neiesaisti, vai nepilnīgu iesaisti nav saskaņojis Līguma 8. punktā noteiktajā kārtībā, tad Pasūtītājs izvērtējot konkrēto gadījumu, var piemērot Būvdarbu veicējam līgumsodu  5 % (piecu procentu) apmērā no Līguma summas (bez PVN).

13.10. Būvdarbu veicējs ir pilnīgi atbildīgs par Līguma izpildi un tā termiņu ievērošanu. Būvdarbu veicējs ir pilnīgi atbildīgs arī tad, ja tas pieaicina Līguma gaitā apakšuzņēmējus. Būvdarbu veicējs pilnībā atbild par apakšuzņēmēju darbību un to radītajām sekām.

13.11. Ja Būvdarbu veicēja vainas dēļ Būvdarbi netiek pabeigti Līgumā noteiktajā termiņā, Būvdarbu veicējs kompensē Pasūtītāja izdevumus, kas saistīti ar Būvdarbiem nodrošinātā būvuzraudzības un autoruzraudzības pakalpojumu termiņa pagarinājumu atbilstoši noslēgtajos līgumos par būvuzraudzību un autoruzraudzību noteiktajām izmaksām.

13.12. Pasūtītājam, veicot Līgumā noteiktos maksājumus, ir tiesības vienpersoniski ieturēt no tiem līgumsodus, kas Būvdarbu veicējam noteikti un aprēķināti saskaņā ar Līgumu.

14. Līguma laušana

14.1. Līgums var tikt lauzts tikai šajā Līgumā noteiktajā kārtībā vai Līdzējiem savstarpēji vienojoties.

14.2. Pasūtītājam ir tiesības 10 (desmit) darba dienas iepriekš ar rakstveida paziņojumu Būvdarbu veicējam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:

14.2.1. ja Būvdarbu veicējs Līgumā noteiktajos termiņos nav izpildījis kādas savas saistības saskaņā ar Līgumu, vai neievēro Būvniecības ieceri vai normatīvo aktu prasības, vai nespēj veikt Būvdarbus Līgumā noteiktajos termiņos – ar nosacījumu, ka Būvdarbu veicējs 14 (četrpadsmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu; 

14.2.2. ja konstatē, ka Būvdarbu veicējs pametis Būvdarbus vai Objektu vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;

14.2.3. ja Pasūtītājs pārtrauc Būvdarbu izpildi Objektā uz 20 (divdesmit) darbdienām vai to izpilde nenotiek paredzēto Būvdarbu apjomā, bet esošajā Būvdarbu izpildes kalendārajā grafikā šādas izmaiņas nav paredzētas un tās nav apstiprinājis Pasūtītājs;

14.2.4. ja sertificēts Būvuzraugs konstatē nekvalitatīvu Būvdarbu izpildi, dokumentāli pierādot, ka Būvdarbu veicējs 20 (divdesmit) darba dienu laikā nav novērsis neatbilstības par ko Būvuzraugs rakstiski informējis Būvdarbu veicēju;

14.2.5. ja Būvdarbu veicējs ir atzīts par maksātnespējīgu vai tiek uzsākta bankrota procedūra, vai likvidācija;

14.2.6. ja Būvdarbu veicējs Līguma 10.1. punktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (Līguma izpildes nodrošinājums);

14.2.7. ja Būvdarbu veicējs Līguma 10.2. punktā noteiktajos termiņos neiesniedz Pasūtītājam Līguma noteikumiem atbilstošu Nodrošinājumu (garantijas laika garantiju).
14.3. Pasūtītājam ir tiesības atkāpties no Līguma, 10 (desmit) darba dienas iepriekš brīdinot Būvdarbu veicēju, šādos gadījumos:

14.3.1. ja veiktais izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs; 

14.3.2. ja Būvdarbu veicējs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus; 

14.3.3. ja Būvdarbu veicējs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi; 

14.3.4. ja ir zaudējis spēku vai kļuvis nerealizējams Līguma Nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem; 

14.3.5.  ja Būvdarbu veicējs Pasūtītājam nodarījis zaudējumus; 
14.3.6. ja Būvdarbu veicējs ir patvaļīgi pārtraucis Līguma izpildi, tai skaitā ja Būvdarbu veicējs nav sasniedzams juridiskajā adresē vai deklarētajā dzīvesvietas adresē; 

14.3.7. ja tiek samazināts, pārtraukts vai nav pieejams finansējums, kas Objektam paredzēts valsts investīcijās, attiecīgajos struktūrfondos vai pašvaldības pamatbudžetā;

14.3.8. ja Izpildītājs Pasūtītājam nodarījis zaudējumus, t.sk., ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju, un minētā korekcija izriet no Izpildītāja pieļauta Līguma pārkāpuma; 

14.3.9. ārējā normatīvajā aktā noteiktajos gadījumos;

14.3.10. ja Līgumu nav iespējams izpildīt tādēļ, ka Līguma izpildes laikā Būvdarbu veicējam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

14.3.11. iestājies jebkāds notikums vai apstāklis, kas nav minēts iepriekšējos Līguma apakšpunktos, bet kas saprātīgi izslēdz iespēju Pasūtītājam turpināt no Līguma izrietošās tiesiskās attiecības;

14.3.12. jebkāda iemesla dēļ Pasūtītāja nepietiekoša finansējuma gadījumā, neatkarīgi no tā, vai Būvdarbi ir/vai nav uzsākti.

14.4. Šī Līguma 14.2.-14.3. punktos minētā Līguma laušana neierobežo Pasūtītāja tiesības uz zaudējumu atlīdzību vai līgumsodu. 

14.5. Ja Pasūtītājs izmanto tiesības vienpusēji lauzt Līgumu, Līdzēji sastāda atsevišķu aktu par faktiski izpildīto Būvdarbu apjomu un to vērtību, par ko Pasūtītājs veic samaksu. Pasūtītājs pieņem Būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie Būvdarbi nav izmantojami turpmākajā būvniecības procesā, kas norādīts Līdzēju sastādītajā aktā par faktiski izpildīto Būvdarbu apjomu, tad Būvdarbu veicējs par saviem līdzekļiem atjauno Objektu līdz tādam stāvoklim, ka katrs nākošais Būvdarbu turpinātājs netraucēti var turpināt nepabeigtos Būvdarbus, nebojājot Objektu un neieguldot Būvdarbos papildus un iepriekš neparedzētus izdevumus. Pie Līdzēju akta par faktiski izpildīto Būvdarbu apjomu sastādīšanas piedalās arī Būvuzraugs, kurš arī paraksta aktu.

14.6. Līguma pārtraukšanas gadījumā Būvdarbu veicējs nekavējoties vai arī noteiktajā datumā pārtrauc Būvdarbus, veic visus pasākumus, lai Objekts un Būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz Būvdarbiem attiecināmo dokumentāciju, nodrošina, lai Būvdarbu veicēja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušies.

14.7. Gadījumā, ja Pasūtītājs traucē vai neļauj Būvdarbu veicējam veikt savas līgumsaistības, Būvdarbu veicējam ir tiesības ar ierakstītu vēstuli, kura saņemšanu ir apstiprinājis Pasūtītājs, brīdināt Pasūtītāju par Līguma izpildes termiņa pagarinājumu.

14.8. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Būvdarbu veicējam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu. Šajā gadījumā Pasūtītājam ir pienākums samaksāt Būvdarbu veicējam par paveiktiem Būvdarbiem, kā arī samaksāt vienreizēju līgumsodu 10% (desmit procenti) no Līguma summas apmēra.
15. Nepārvaramas varas apstākļi

15.1. Līdzēji nav pakļauti zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgais Līdzējs ir nokavējis saistību izpildi.

15.2. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Līdzēju rīcības, t.i., ko Līdzēji nespēja kontrolēt, pret kuriem šis Līdzējs nebūtu varējis saprātīgi nodrošināties pirms Līguma noslēgšanas, pēc to rašanās nevar novērst vai pārvarēt. 

15.3. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgais Līdzējs nevar iespaidot un kas nav saistīts ar tā kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Līdzēju iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.

15.4. Ja izceļas nepārvaramas varas situācija, Būvdarbu veicējs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Būvdarbu veicējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. 

15.5. Jebkuram no Līdzējiem jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ. 

15.6. Ja nepārvaramas varas apstākļi pastāv ilgāk par 30 (trīsdesmit) dienām, Līdzēji var vienoties par Līguma darbības apturēšanu vai pārtraukšanu un tādā gadījumā Būvdarbu veicējam ir tiesības saņemt norēķinu par faktiski veiktajiem Būvdarbiem Objektā, kas tiek fiksēti ar Līdzēju sastādītu aktu, piedaloties Būvuzraugam.

15.7. Ikvienam Līdzējam jebkurā laikā jābrīdina otrs Līdzējs par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu. 

16. Pārbaudes noteikumi un metodes

16.1. Domstarpības, kas rodas Būvdarbu un materiālu kvalitātes un to atbilstības Līguma noteikumu novērtēšanā, izšķir būvniecības kontroles iestāde vai Līdzēju pieaicināti licencēti vai sertificēti speciālisti.
16.2. Ja neatkarīgā laboratorijā vai sertificētu speciālistu pārbaudītie paraugi atbilst Būvniecības ieceres un tehnisko noteikumu prasībām, tad paraugu pārbaudes izdevumus sedz Pasūtītājs. Ja neatkarīgā laboratorijā vai sertificētu speciālistu pārbaudītie paraugi neatbilst Būvniecības ieceres un/vai tehnisko noteikumu prasībām, tad paraugu pārbaudes izdevumus sedz Būvdarbu veicējs.
16.3. Ja Pasūtītājs vai Būvuzraugs Būvdarbu veicēja veiktajos Būvdarbos konstatē slēptus trūkumus, tad Būvuzraugam 3 (trīs) darba dienu laikā jāiesniedz Būvdarbu veicējam attiecīga pretenzija, uzliekot par pienākumu novērst trūkumus uz Būvdarbu veicēja rēķina pretenzijā norādītajā tehnoloģiski iespējamā termiņā. 
16.4. Par uzņemto saistību nepildīšanu vai nepienācīgu pildīšanu Līdzējam ir pienākums atlīdzināt zaudējumus, ko tas ar savu darbību vai bezdarbību radījis.
16.5. Būvdarbu izpildes un Būvdarbu garantijas laikā Būvdarbu veicējam ir pienākums atrast defektu cēloņus un iesniegt priekšlikumus defektu cēloņu un seku novēršanai. 
17. Piemērojamie normatīvie akti un strīdu risināšanas kārtība

17.1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu, pēc nepieciešamības pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tas Līdzējs, kura ekspertu pieaicinājusi. 

17.2. Ja Līdzēji nespēj strīdu atrisināt savstarpēju pārrunu rezultātā 15 (piecpadsmit) kalendāro dienu laikā, tas tiek atrisināts tiesā Latvijas Republikā spēkā esošajos normatīvajos aktos noteiktajā kārtībā.

17.3. Līgums tiek interpretēts un pildīts saskaņā ar Latvijas Republikas normatīvajiem aktiem.
18. Līguma spēkā esamība

18.1. Līgums stājas spēkā brīdī, kad to ir parakstījuši Līdzēji un ir spēkā līdz brīdim, kad Līdzēji ir izpildījuši visas tiem Līgumā noteiktās saistības.

18.2. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji. 

19. Izcelsmes ierobežojumi

19.1. Būvdarbu veicējs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

19.2. Būvdarbu veicējs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

19.3. Pēc Pasūtītāja pieprasījuma Būvdarbu veicējs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

19.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

19.4.1. pieprasīt attiecīgo preču vai pakalpojumu nomaiņu;

19.4.2. piemērot līgumsodu 10% apmērā no attiecīgās piegādes vērtības;

19.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

19.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

20. Noslēguma noteikumi

20.1. Gadījumā, ja kāds no Līdzējiem maina savu juridisko adresi vai bankas rekvizītus, tas paziņo par to otram Līdzējam.

20.2. Visai sarakstei un jebkurai informācijai, ko kāds no Līdzējiem nosūta otram, ir jābūt latviešu valodā un nosūtītai uz Līdzēja juridisko adresi vai e-adresi, ja vien Līdzējs – informācijas saņēmējs – nav iepriekš norādījis savādāk. 

20.3. Līdzēji uzņemas pienākumu sniegt rakstveida atbildi uz jebkuru pieprasījumu, kas saistīts ar šī Līguma izpildi. 

20.4. Atbildīgā kontaktpersona par Līguma izpildi no Būvdarbu veicēja puses ir ______________, tālrunis _________________, e-pasts: ________________

20.5. Atbildīgā kontaktpersona par Līguma izpildi no Pasūtītāja puses ir ___________, tālrunis ______________, e-pasts: ______________. 
20.6. Līgums sagatavots un parakstīts elektroniski ar drošu elektronisko parakstu, kas satur laika zīmogu.
21. Līguma pielikumi
1. pielikums – Tāmju kopijas;

2. pielikums – Tehniskā specifikācija – piedāvājums;

3. pielikums – Līguma izpildes garantija par līgumsaistību (t.i. Būvdarbu) izpildi 10 (desmit) % apmērā no Līguma summas (bez PVN) (Būvdarbu veicējam jāiesniedz Pasūtītājam ne vēlāk kā 10 (desmit) darba dienu laikā pēc Līguma noslēgšanas).

22. Līdzēju juridiskās adreses un rekvizīti


Pasūtītājs


               

Būvdarbu veicējs

Tukuma novada pašvaldība        
Reģ.Nr.90000050975

Talsu iela 4, Tukums, Tukuma novads, LV-3101

Kontakttelefons: 
Banka: 

Konta Nr.: 
Kods: 

Tālr. ______________________

e-pasts: ____________________

e-adrese: ___________________

____________________



_______________________

(paraksts) 





(paraksts)

